《题师岩卿蒲中八咏 其四 首阳晴雪》
宋代·陈庚

山头晴雪照城楼，泼水融银眩两眸。荡涤寒城须美酝，浮香醽醁夜来篘。

作者简介：陈庚（一二四七～一三一五），字南金，东莞（今属广东）人，度宗咸淳三年（一二六七）领乡荐。六年、九年二科连冠乙榜。入经略刘应龙幕。宋亡，隐居东湖家塾，邑人尊称月桥先生。元延祐二年卒，年六十九。事见《宋东莞遗民录》卷下补遗郭应木《宋乡进士月桥陈公墓志铭》。今录诗四首。